Wikidata Ieremias Lewis
Res apud Vicidata repertae:Ieremias Lewis: imagoIeremias Lewis: imago
*Nativitas*: 16 Martii 1926; Novarcum  
*Obitus*: 20 Augusti 2017; Campi  
*Patria*: Civitates Foederatae Americae  
*Nomen nativum*: Joseph Levitch
**Officium**

*Munus*: film producer, actor cinematographicus, Dispositor cinematographicus, suorum carminum actor, scriptor, scriptor scaenicus, musicus, cantor, stage actor, actor televisificus, comedian, Procurator televisificus  

**Consociatio**

*Factio*: Factio Republicana  

**Familia**

*Coniunx*: SanDee Pitnick  
*Proles*: Gary Lewis  

**Memoria**

*Laurae*: Jean Hersholt Humanitarian Award, Commander of the Legion of Honour, New Jersey Hall of Fame, Honorary Member of the Order of Australia, star on Hollywood Walk of Fame  

**Ieremias Lewis** (natus die 16 Martii 1926 Novarci, mortuus die 20 Augusti 2017 Campis) Americanus histrio et pellicularum dispositor fuit.

Vita
----

Pellicula illustris de famulo domestico quodam, *The Bellboy* (1960)
Filius actoris et clavicinae apud cognatos annos iuventutis peregit. Moram in schola ante tempus interrupit et iam anno 1944 in diverticulo nocturno cantavit. Anno 1946 convenit cantatorem ignotum Dinum Martin: ambo fiebant comici maxime illustres illis temporibus et in scaenis et in pelliculis cinematographicis et in televisione. Series televisifica *The Colgate Comedy Hour* (1950-1952) ab illis facta est velut etiam emissiones radiophonicae (1949-1952). Anno 1948 mercennarii domus Paramount facti sunt. Disponendo Georgio Marshall prima comoedia praetitulata *My Friend Irma* (1949) confecta est. Sequebantur eam usque annum 1955 tales aliae e.g. *At War with the Army* (1951), *The Stooge* (1952) sive *The Caddy* (1953).

Cooperatio cum Dino Martin maxime vivida aptaque fuit propter characteres eorum valde diversos. Dinus Martin fuit trossulus a feminis dilectus, cum Ieremias Lewis caudex aeternus restaret. Inter pelliculas optimas mentionem faciamus de opere *Artists and Models* (1955). 

Anno 1956 subito labor communis cum Martin stetit. Lewis continuo partes suas meliores reddebat, saepe sub dispositione Francisci Tashlin. Ecce pelliculae istius periodi notae: *The delicate Delinquent* (1957), *Rock-a-Bye Baby* (1958), *Cinderfella* (1960). Nonnullis in comoediis modus vivendi Americanus septentrionalis quoque acriter criticabatur. Mox Lewis ipse dispositor scaenarum creatus est, e.g. apud *The Bell Boy* (1960), *The Errand Boy* (1961), *The Ladies' Man* (1961) sive *The Nutty Professor* (1963). Pellicula proxima argumenta e mythistoria de *Doctore Jekyll et domino Hyde* Roberti Ludovici Stevenson in modum facetum assumpsit. 

Annis 1970 Ieremias Lewis sese retraxit e mundo histrionum. Annis 1980 denuo in scaenarum dispositione agebat sed vane. Attamen tamquam histrio annis 1980 iterum successum bonum habuit, e.g. apud *The King of Comedy* Martini Scorsese (1982) ubi moderatoris rapiendi partes habuit. In comoedia tragica praetitulata *Arizona Dream* Emir Kusturica (1993) autocinetorum pretiosorum venditoris partes Ieremiae Lewis reservatae sunt.

Notae
-----

1. ↑  Nuntius apud orf.at

Libri
-----

* 1971: *The Total Film-Maker*
* 1982: Memoriae

Externi nexus
-------------


|  |  |
| --- | --- |
|  | **Vicimedia Communia** plura habent quae ad **Ieremiam Lewis** spectant. |

* Situs proprius
* Senses of Cinema: Great Directors
* Percontativum colloquium apud "Süddeutsche Zeitung"
* *Hollywood Walk Of Fame*